
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1197 


16 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής εργασίας, κατά τις Κυριακές 
και εξαιρέσιμες ημέρες, εργασίας κατά τις νυκτερι¬ 
νές ώρες των εργασίμων, Κυριακών και εξαιρέσι¬ 
μων, κατά το β' εξάμηνο του έτους 2002, για το μό¬ 


νιμο και αποσπασμένο προσωπικό του Υπουργείου 

Τύπου και ΜΜΕ. 1 

Έγκριση της εκποίησης του υπηρεσιακού αυτοκινή¬ 
του της Πρεσβείας Χαρτούμ, τύπου Μθιόθ0θ3 270 

ΟϋΙ. 2 

Έγκριση της εκποίησης του υπηρεσιακού αυτοκινή¬ 
του της Πρεσβείας Μαδρίτης, τύπου ΡθηαυΙΙ 19 

ΟίιαπιαάΘ. 3 

Απαγόρευση κυνηγίου σε έκταση τεσσάρων χιλιάδων 
εκατό τριάντα στρεμμάτων (4.130 στρεμμ.) στη θέ¬ 
ση Ρέστη Νήσου Σαλαμίνας. 4 

Συμπλήρωση της 4196/20-7-2001 απόφασης της Γενι¬ 
κής Γραμματέας Περιφέρειας Δυτικής Μακεδο¬ 
νίας . 5 

Έγκριση Οργανισμού Εσωτερικής Υπηρεσίαςτου Παι¬ 
δικού και Βρεφονηπιακού Σταθμού Δήμου Χερσο¬ 
νήσου . 6 

Ελάχιστο ύψος του μετοχικού κεφαλαίου των Ανωνύ¬ 
μων Εταιρειών Επενδύσεων Χαρτοφυλακίου (ΑΕ- 

ΕΧ). 7 

Ελάχιστο ύψος του μετοχικού κεφαλαίου των Ανωνύ¬ 
μων Εταιρειών Διαχείρισης Αμοιβαίων Κεφαλαίων 
(ΑΕΔΑΚ) και του αρχικού ενεργητικού Αμοιβαίου 

Κεφαλαίου. 8 

Ελάχιστο ύψος του μετοχικού κεφαλαίου των Ανωνύ¬ 
μων Εταιρειών Επενδύσεων σε Ακίνητη Περιουσία 

(ΑΕΕΑΠ). 9 

Ελάχιστο ύψος του αρχικού ενεργητικού του αμοιβαί¬ 
ου κεφαλαίου ακίνητης περιουσίας. 10 


ΑΠΟΦΑΣΕΙ Σ 

Αριθ. 2/45683/0022 (1) 

Καθιέρωση υπερωριακής εργασίας, κατά τις Κυριακές 
και εξαιρέσιμες ημέρες, εργασίας κατά τις νυκτερινές 
ώρες των εργασίμων, Κυριακών και εξαιρέσιμων, κατά 
το β' εξάμηνο του έτους 2002, για το μόνιμο και απο¬ 
σπασμένο προσωπικό του Υπουργείου Τύπου και 
ΜΜΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 (ΦΕΚ 116Α77.7.94) 
«Συγκρότησητης Γενικής Γραμματείας Τύπου και Πληρο¬ 
φοριών σε Υπουργείο Τύπου και Μέσων Μαζικής Ενημέ¬ 
ρωσης και καθορισμός των αρμοδιοτήτων του». 

2. Τις διατάξεις του Π.Δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/1994 (ΦΕΚ 108/Α/6.7.94). 

3. Τις διατάξεις του άρθρου 15 του Ν. 2592/1998 (ΦΕΚ 
57/Α/1998) «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις». 

4. Τις διατάξεις του Ν. 2469/1997 (ΦΕΚ 38/Α/14.3.1997) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» και το γεγο¬ 
νός ότι, από την απόφαση αυτή θα προκύψει δαπάνη 
ύψους 150.400,00 Ευρώ, η οποία θα αντιμετωπισθεί από 
τις εγγεγραμμένες πιστώσεις του Υπουργείου Τύπου και 
ΜΜΕ (ΚΑΕ 47/110/0511-47/110/0512 και 47/690/0511) 
ύψους 610.070,00 Ευρώ. 

5. Τις διατάξεις του άρθρου 2 του Ν. 2531/1997 (ΦΕΚ 
219/Α/29.10.97) «Κύρωση Πράξης Νομοθετικού Περιεχο¬ 
μένου». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το γεγονός ότι, οι υπηρεσίες του Υπουργείου Τύπου 
και ΜΜΕ λειτουργούν σε 24ωρη βάση, για την αντιμετώ¬ 
πιση των αναγκών άμεσης ενημέρωσης της ελληνικής και 
διεθνούς κοινής γνώμης επί ζητημάτων κυβερνητικής πο¬ 
λιτικής, με συνέπεια ικανός αριθμός προσωπικού να απα¬ 
σχολείται υπερωριακά, καθώς και τις νυκτερινές ώρες, 
Κυριακές και εξαιρέσιμες ημέρες. 

7. Τις ειδικές έκτακτες υπηρεσιακές ανάγκες που δη- 
μιουργούνται κατά το Β' εξάμηνο του 2002, από την 
εμπλοκή του Υπουργείου Τύπου και ΜΜΕ στην προετοι¬ 
μασία της διεξαγωγής των Ολυμπιακών Αγώνων στην 
Αθήνα το 2004, στην διεξαγωγή των Νομαρχιακών και 
Δημοτικών Εκλογώντου Οκτωβρίου του 2002, στην διεκ¬ 
περαίωση διαδικασιών που προκύπτουν για την προε- 
τοιμασίατηςανάληψηςτης Ευρωπαϊκής Προεδρίας από 
την χώρα μας, από την διοργάνωση δημοσιογραφικών 
συνεδρίων, την κάλυψη επισήμων επισκέψεων στην χώ¬ 
ρα μας, αρχηγών ξένων κρατών, την υποστήριξη Επι¬ 
τροπών για την εφαρμογή νέων διοικητικών μέτρων, κα¬ 
θώς και τις ανάγκες που θα προκύψουν κατά την εφαρ¬ 
μογή των διατάξεων που σχετίζονται με τα θέματα 
χορήγησης αδειών και λειτουργίας ραδιοφωνικών και 
τηλεοπτικών αδειών, την ενσωμάτωση στο Ελληνικό Δί¬ 
καιο Οδηγιών της Ευρωπαϊκής Ένωσης, την επικύρωση 
συμβάσεων του Συμβουλίου της Ευρώπης σχετικά με 
ραδιοτηλεοπτικά θέματα και οι οποίες επιβάλλουν την 
απασχόληση του προσωπικού του Υπουργείου υπερω- 
ριακά, καθώς και κατά τις Κυριακές και εξαιρέσιμες και 
τις νυκτερινές ώρες των εργασίμων, Κυριακών και εξαι¬ 
ρέσιμων ημερών. 

8. Το γεγονός ότι, για την αντιμετώπιση των παραπάνω 
αναγκών, επιβάλλεται να απασχολούνται υπερωριακά κα¬ 
θώς και τις Κυριακές και εξαιρέσιμες, τις νυκτερινές ώρες 
των εργασίμων Κυριακών και εξαιρέσιμων, μέχρι 350 
υπάλληλοι μηνιαίως (επί συνόλου 700 υπηρετούντων) και 
μέχρι 40.000 ώρες συνολικά κατά το β' εξάμηνο του 2002 
και ότι από την απασχόληση αυτή θα προκύψει δαπάνη 
ύψους 150.400,00 Ευρώ περίπου, η οποία θα αντιμετωπι- 
σθεί από τις εγγεγραμμένες πιστώσεις του Προϋπολογι¬ 
σμού του Υπουργείου Τύπου και ΜΜΕ (φορέας 47/110 
ΚΑΕ 0511 και 0512, και φορέας 47/690 ΚΑΕ 0511) ΎΨΟΥΣ 
610.070,00 Ευρώ (αριθμός πρωτ. ΥΔΕ του ΥΠΤ & ΜΜΕ 
2838/19/8/2002). 

9. Την αριθμ. πρωτ. 2/80345/0004/8.11.1999 κοινή από¬ 
φαση «Μεταβίβαση εξουσίας υπογραφής», σύμφωνα με 
το άρθρο 7 παρ. 1 του Ν. 1943/1991 (ΦΕΚ 2040/Β/1999), 
αποφασίζουμε: 

Εγκρίνουμε να εργάζονται, κατά το χρονικό διάστημα 
που ισχύει ένα μήνα πριν τη δημοσίευσή της στην Εφημε¬ 
ρίδα της Κυβερνήσεως έως 31.12.2002, έως τριακόσιοι 
πενήντα (350) υπάλληλοι (μόνιμοι και αποσπασμένοι στο 
Υπουργείο Τύπου και ΜΜΕ), υπερωριακά καθώς και κατά 
τις νυκτερινές ώρες, τις Κυριακές και τις εξαιρέσιμες ημέ¬ 
ρες, μετηνπροβλεπόμενη απότον Νόμο αποζημίωση, για 
τους μνημονευόμενους στο σκεπτικό της απόφασης αυ¬ 
τής λόγους, και με τις παρακάτω διακρίσεις: 

α) Η υπερωριακή απασχόληση του μόνιμου και απο¬ 
σπασμένου προσωπικού που υπηρετεί στο Υπουργείο Τ ύ¬ 
που και ΜΜΕ πέραν του κανονικού ωραρίου, εγκρίνεται 
έως την συμπλήρωση τωντριάντα οκτώ χιλιάδων (38.000) 
ωρών καθ’ όλο το Β' εξάμηνο του 2002. 

β) Η απασχόληση του μόνιμου και αποσπασμένου προ¬ 
σωπικού που υπηρετεί στο Υπουργείο Τύπου και ΜΜΕ 
κατά τις νυκτερινές ώρες, καθώς και τις Κυριακές και 


εξαιρέσιμες εγκρίνεται έως τη συμπλήρωση δύο χιλιάδων 
(2000) ωρών καθ’ όλο το β' εξάμηνο του 2002. 

γ) Η κατανομή των ωρών απασχόλησης του προσωπι¬ 
κού ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2002 
Οι Γ ενικοί Γ ραμματείς 

Υπουργείου Τύπου 
Δημ. Πολιτικής Υπουργείου και Μέσων Μαζικής 
Οικονομίας και Οικονομικών Ενημέρωσης 

ΙΩΑΝ. ΚΟΥΣΟΥΛΑΚΟΣ ΔΗΜ. ΣΠΗΛΙΟΠΟΥΛΟΥ 

-♦- 

Αριθ. 2/28893/Α0024 (2) 

Έγκριση της εκποίησης του υπηρεσιακού αυτοκινήτου 
της Πρεσβείας Χαρτούμ, τύπου ΜθΓοοάθε 270 ΟϋΙ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Ν. 2594/24-3-98 «Περί Οργανισμού 
του Υπουργείου Εξωτερικών», άρθρο 148 παρ. 5γ, 56. 

2. Το Δ.060/12/ΑΣ252/2-4-2002 έγγραφο της Πρε¬ 
σβείας Χαρτούμ, περί εκποίησης του υπηρεσιακού αυτο¬ 
κινήτου, της Αρχής. 

3. Το υπ’ αριθμ. Φ.078/117/ΑΣ 439/9-4-2002 έγγραφο 
της Γενικής Επιθεώρησης του Υπουργείου Εξωτερικών. 

4. Την αριθμ. 1100383/1330/Α 0006 /31-10-2001 (ΦΕΚ 
1485/τ.Β'/31-10-2001) Κοινή Απόφαση του Πρωθυπουρ¬ 
γού και του Υπουργού Οικονομικών, περί αναθέσεως αρ¬ 
μοδιοτήτων στους Υφυπουργούς Οικονομικών, αποφασί¬ 
ζουμε: 

Εγκρίνουμε την εκποίηση του υπηρεσιακού αυτοκινή¬ 
του της Πρεσβείας του Χαρτούμ, τύπου ΜθΐΌθάβε 270 
ΟΩΙ έτος κτήσης 1999, με αριθμό κυκλοφορίας Οϋ 6/1, 
αριθμό πλαισίου \Λ/ϋΒ210016-1Α-974296, με αριθμό κινη¬ 
τήρα 612961-30-001931, αρχικής αξίας Μάρκων Γερμα¬ 
νίας 58.486, με αριθμό καταχώρησης στο Βιβλίο Υλικού Β 
1604, με τίμημα που θα κριθεί συμφερότερο από τον 
Προϊστάμενο της Αρχής, για την διασφάλιση των συμφε- 
ρόντωντου Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

Γ. ΦΛΩΡΙΔΗΣ Γ.Α. ΠΑΠΑΝΔΡΕΟΥ 

-♦- 

Αριθ. 2/28894/Α0024 (3) 

Έγκριση της εκποίησης του υπηρεσιακού αυτοκινήτου 
της Πρεσβείας Μαδρίτης, τύπου ΒοπαυΙ119 Οάαπιαάθ. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2594/24-3-98 «Περί Οργανισμού 
του Υπουργείου Εξωτερικών», άρθρο 148 παρ. 5γ, 5δ. 

2. Το υπ’ αρίθμ. Φ 085/ΑΣ81/22-1-2002 έγγραφο της 
Πρεσβείας Μαδρίτης περί εκποίησης του υπηρεσιακού 
αυτοκινήτου, της Αρχής. 

3. Το υπ’ αριθμ. Φ.078/19/ΑΣ84/5-2-2002 έγγραφο της 
Γενικής Επιθεώρησης του Υπουργείου Εξωτερικών. 

4. Την αριθμ. 1100383/1330/Α 0006/31-10-2001 (ΦΕΚ 
1485/τ.Β731 -10-2001) Κοινή Απόφαση του Πρωθυπουρ¬ 
γού και του Υπουργού Οικονομικών, περί αναθέσεως αρ¬ 
μοδιοτήτων στους Υφυπουργούς Οικονομικών, αποφασί¬ 
ζουμε: 

Εγκρίνουμε την εκποίηση του υπηρεσιακού αυτοκινή¬ 
του της Πρεσβείας Μαδρίτης, τύπου ΗθπαυΙΙ 19 
ΟόαιτιαύΘ έτος κτήσης 1990, με αριθμό κυκλοφορίας Οϋ 
33-2, αριθμό πλαισίου ν55Ι_5370510127941, αρχικής 
αξίας πεσέτες Ισπανίας 1.304.212, με αριθμό καταχώρη- 
σης στο Βιβλίο Υλικού Β 6106, με τίμημα που θα κριθεί 
συμφερότερο από τον Προϊστάμενο της Αρχής, για την 
διασφάλιση των συμφερόντων του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

Γ. ΦΛΩΡΙΔΗΣ Γ.Α. ΠΑΠΑΝΔΡΕΟΥ 

-♦- 

Αριθ. 2374 (4) 

Απαγόρευση κυνηγίου σε έκταση τεσσάρων χιλιάδων 
εκατό τριάντα στρεμμάτων (4.130 στρεμμ.) στη θέση 
Ρέστη Νήσου Σαλαμίνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπ’ όψη: 

1. Τις διατάξεις του άρθρου 258 παρ. 5 του Ν.Δ. 
86/4969, που προστέθηκε με το άρθρο 7 παρ. 3 του Ν. 
177/75 «Περί αντικαταστάσεως και συμπληρώσεως δια¬ 
τάξεων τινών του Νομοθετικού Διατάγματος 86/1969 Πε¬ 
ρί Δασικού Κώδικος». 

2. Τις διατάξεις της αρίθ. 414 985/28-11-1985 (ΦΕΚ 
757/Β'/18-12-1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 


3. Τις διατάξεις του άρθρου 57 Ν. 2637/1998 (ΦΕΚ 200 
Τ.Α. 27-8-98) σύσταση οργανισμού πιστοποίησης λογα¬ 
ριασμών και άλλες διατάξεις. 

4. Τις διατάξεις του Π.Δ. 94/1993 (ΦΕΚ40/Α/22-3-1993) 
περί καθορισμού αρμοδιοτήτων που διατηρούνται από 
τον Υπουργό καιτις Περ/κες αρχές και όργανα διανομαρ- 
χιακού επιπέδου του Υπουργείου Γεωργίας. 

5. Τις διατάξεις του Ν. 2218/1994 (ΦΕΚ 90/Α/13-6-1994) 
ίδρυση Νομαρχιακής Αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την Περι¬ 
φέρεια και άλλες διατάξεις. 

6. Τις διατάξεις του άρθρου 1 του Ν. 2503/1997 Περί Δι¬ 
οίκησης, Οργάνωσης, Στελέχωσης της περιφέρειας 
κ.λ.π. 

7. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του 
Ν. 2081/92 (Ετ.ΚΑ 154/10-9-92). 

8. Την αριθμ. 2924/11 -6-2002 εισήγηση του Δασαρχείου 
Πειραιά σε συνδυασμό με τη σκοπιμότητα απαγόρευσης 
του κυνηγίου για την προστασία, ανάπτυξη, αναπαραγω¬ 
γή και εκμετάλλευση του θηραματικού πλούτου και της 
άγριας πανίδας της Χώρας μας, αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια από 1-8-2002 μέχρι 31-7-2007 ως κατωτέ¬ 
ρω: 

Σε έκταση τεσσάρων χιλιάδων εκατό τριάντα στρεμμά¬ 
των (4.130 στρεμμ.) στη θέση Ρέστη Νήσου Σαλαμίνας 
αυτή όπως αυτή απεικονίζεται σε απόσπασμα χάρτη 
1:50.000, θεωρημένο από το Δασαρχείο Πειραιά και συ¬ 
νοδεύει την παρούσα, ορίζεται δε ως εξής: 

Ανατολικά: Λ. Ρέστη - Αγ. Ιωάννης - Λεωφ. Ξένου 

Δυτικά: θάλασσα 

Βόρεια: Λεωφ. Ξένου μέχρι τέρμα περιοχής Ηλιακτής 
Τουρκολίμανου 

Νότια: Λ. Ηλιακτής Τουρκολίμανου μέχρι Λεωφ. Ρέστη. 

Από τις διατάξεις αυτής της απόφασης δεν προκαλεί- 
ται, δαπάνη σε βάρος του κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως και θα ισχύει από το κυνηγετικό έτος 2002- 
2007). 

Πειραιάς, 14 Αυγούστου 2002 

Ο Γενικός Γραμματέας Περιφέρειας 
Μ. ΚΥΡΙΑΚΙΔΗΣ 

Αριθ. 5345 (5) 

Συμπλήρωση της 4196/20-7-2001 απόφασης της Γενικής 
Γραμματέας Περιφέρειας Δυτικής Μακεδονίας. 

Η ΓΕΝΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξειςτου άρθρου 1 παρ. 2του Ν. 2503/97«Πε¬ 
ρί διοίκησης, οργάνωσης, στελέχωσης της Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις» σε συνδυασμό με αυτές του Νόμου 2539/97 
«Συγκρότηση της Πρωτοβάθμιας Τοπικής Αυτοδιοίκη¬ 
σης» (ΦΕΚ 244/Α74-12-97). 

2. Τις διατάξειςτου άρθρου 14του Ν. 2399/1996 «Υλο¬ 
ποίηση της εισοδηματικής πολιτικής και άλλες διατάξεις» 
(ΦΕΚ90/Α727-5-1996). 

3. Τις διατάξειςτου άρθρου 1 του Ν. 2647/98 «Μεταβί¬ 
βαση αρμοδιοτήτων στις Περιφέρειες και την Αυτοδιοί¬ 
κηση και άλλες διατάξεις» (ΦΕΚ Α 237/22-10-98). 

4. Τις διατάξεις του Ν. 2839/2000 «Ρυθμίσεις θεμάτων 
Υπουργείου Εσωτερικών, Δημόσιας Διοίκησης & Αποκέ¬ 
ντρωσης και άλλες διατάξεις» (ΦΕΚΑ 196/12-9-2000). 

5. Τις διατάξειςτου Ν. 3200/1955 «Περί διοικητικής απο¬ 
κέντρωσης» σε συνδυασμό με αυτές του Ν.Δ. 532/70 «Συ¬ 
μπλήρωσης διατάξεων περί διοικητικής αποκέντρωσης». 

6. Τις διατάξεις του Ν. 301/76 «Περί δημοσιευόμενης 
ύλης στην Εφημερίδα της Κυβερνήσεως». 

7. Τις διατάξειςτου Ν. 1622/1986 «Τοπική Αυτοδιοίκηση 
- Περιφερειακή Ανάπτυξη - Δημοκρατικός Προγραμματι¬ 
σμός», του άρθρου 33 του Νόμου 1832/89 (ΦΕΚ 54/Α717- 
2-89), του Π.Δ. 51/1987 (ΦΕΚ26/Α76-3-1987) και του Π.Δ. 
171/87 (ΦΕΚ Α 84/87), όπως ισχύει σήμερα. 

8. Τις διατάξεις του Ν. 2190/94 «Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης» τις διατάξεις του Νόμου 2592/1998 
(ΦΕΚ 57/Α718-3-98) καθώς και του Ν. 2683/99 «Κύρωση 
κώδικα Κατάστασης Δημοσίων Υπηρεσιών» (ΦΕΚΑ 19/ 
9-2-99). 

9. Το Π.Δ. 131/1998 (ΦΕΚ 105/Α719-5-1998) «Όργανα 
που αποφασίζουν ή γνωμοδοτούν και ειδικές ρυθμίσεις 
σε θέματα δημοσίων έργων αρμοδιότητας Περιφερει¬ 
ών», καθώς και το άρθρο 7 του Π.Δ. 186/96 (ΦΕΚΑ 45/4- 
7-96) που αφορά αιτήσεις θεραπείας αναδοχών σε έργα 
αρμοδιότητας Ν.Α. και Ο.Τ.Α. α' και β' βαθμού (Π.Δ. 
171/87). 

10. Την ανάγκη απλούστευσης των διαδικασιών κατά 
την άσκηση των αρμοδιοτήτων με σκοπό την ταχεία διεκ¬ 
περαίωση των υποθέσεων των Υπηρεσιών της Περιφέρει¬ 
ας. 

11. Την 4196/20-7-2001 απόφασή μας. 

12. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Συμπληρώνουμε την 4196/20-7-2001 απόφασή μας και 
εξουσιοδοτούμε τους παρακάτω Προϊσταμένους Τμημά- 
των της Διεύθυνσης Διοίκησης της Περιφέρειας Δυτικής 
Μακεδονίας να υπογράφουν «Με εντολή Γενικού Γραμ¬ 
ματέα» τις ακόλουθες πράξεις: 

α) τον Προϊστάμενο του Τμήματος Διοίκησης Προσωπι¬ 
κού, τις πράξεις κατάταξης σε μισθολογικά κλιμάκια και 
χορήγησης χρονοεπιδομάτων στους μονίμους και αορί¬ 
στου χρόνου υπαλλήλους της Περιφέρειας 


β) τον Προϊστάμενο του Τμήματος Οικονομικής Διοίκη¬ 
σης, τις εκκαθαριστικές μισθοδοτικές καταστάσεις των 
μονίμων και αορίστου χρόνου υπαλλήλων της Περιφέρει¬ 
ας. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Κοζάνη, 30 Αυγούστου 2002 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. 20327 (6) 

Έγκριση Οργανισμού Εσωτερικής Υπηρεσίας του Παιδι¬ 
κού και Βρεφονηπιακού Σταθμού Δήμου Χερσονή¬ 
σου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση Περιφέρειας κλπ». 

2. Τις διατάξεις του άρθρου 12 του Ν.1188/81, όπως 
αντικαταστάθηκε με το άρθρο 8 του Ν. 2307/95. 

3. Την αριθ. 5972/1998 εξουσιοδοτική απόφαση της Πε¬ 
ριφέρειας μας (ΦΕΚ 446/01 τ. Β') όπως ισχύει σήμερα. 

4. Το αριθ. οικ. 34327/12.9.2001 έγγραφο ΥΠΕΣΔΔΑ. 

5. Την αριθμ. 397/2000 απόφαση του Δημοτικού Συμ¬ 
βουλίου Χερσονήσου. 

6. Το αριθμ. 4/13.8.2002 πρακτικό συνεδριάσεως του 
Υπηρεσιακού Συμβουλίου υπαλλήλων ΟΤΑΝ. Ηρακλείου, 
αποφασίζουμε: 

Εγκρίνουμε την αριθ. 8/2000 απόφαση του Διοικητικού 
Συμβουλίου του Παιδικού και Βρεφονηπιακού Σταθμού 
Χερσονήσου, περί ψήφισης του οργανισμού Εσωτερικής 
Υπηρεσίας του Σταθμού , όπως αναλυτικά ορίζεται σ' αυ¬ 
τήν ώστε η διάρθρωση των θέσεων καιτων υπηρεσιών αυ¬ 
τού να έχει ως εξής: 

Άρθρο 1 

Οι υπηρεσίες του Παιδικού και Βρεφονηπιακού Σταθ¬ 
μού Χερσονήσου συγκροτούνται σε: 

ΔΙΕΥΘΥΝΣΗ ΠΡΟΣΧΟΛΙΚΗΣ ΑΓΩΓΗΣ & ΔΙΟΙΚΗΤΙΚΟΥ- 
ΟΙΚΟΝΟΜΙΚΟΥ 

Η Διεύθυνση του Παιδικού & Βρεφονηπιακού Σταθμού 
Χερσονήσου αποτελείται από τα εξής Τμήματα: 

Α) Τμήμα Προσχολικής Αγωγής 

Β) Τμήμα Διοικητικού - Οικονομικού 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργοτου Σταθμού και γενικά μεριμνάγιατην 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεωντης Παιδαγωγικής και της Ψυχολο¬ 
γίας 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος γιατην εύρυθμη λειτουργίατου Σταθμού. 

4. Εισηγείται στο Διοικητικό Συμβούλιο του Σταθμού κά¬ 
θε θέμα που αφορά τη λειτουργία, το προσωπικό, τους 
γονείς και την υλικοτεχνική υποδομή του Σταθμού όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλισθεί η εύρυθμη 
λειτουργίατου 

• το παιδαγωγικό και τον πάσης φύσεως εξοπλισμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργίατου Σταθμού και η 
επίτευξη των σκοπών του. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου Τμήματος 
Προσχολικής Αγωγής 

1. Είναι υπεύθυνος για την εύρυθμη λειτουργία του Τμή¬ 
ματος και την τήρηση του κανονισμού λειτουργίας . 

2. Είναι υπεύθυνος για την παροχή σωστής προσχολι¬ 
κής αγωγής στα φιλοξενούμενα βρέφη / νήπια σε συνερ¬ 
γασία με το παιδαγωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Τμήματος 
Διοικητικού - λογιστικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοιπά 
υλικά που είναι απαραίτητα γιατην εύρυθμη λειτουργίατου. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κλπ του προσωπικού. 

4. Συνεργάζεται με τον Διευθυντή γιατην κατάρτιση του 
προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 


Άρθρο 6 

Οργάνωση σύνθεση Προσωπικού 

Η οργανική σύνθεση και κατάταξη των θέσεων προσω¬ 
πικού του Σταθμού, με δεδομένη τη δυναμικότητα 50 νη¬ 
πίων και 20 βρεφών ορίζεται ως εξής: 

ΜΟΝΙΜΟ ΠΡΟΣΩΠΙΚΟ 
Α. Κατηγορία ΠΕ Ανώτατης εκπαίδευσης 
α) Κλάδος ΠΕ Νηπιαγωγών, θέση μία (1) με βαθμό Δ-Α 
Β. Κατηγορία ΤΕ Τεχνολογικής εκπαίδευσης 
α) Κλάδος ΤΕ 17 Διοικητικού- λογιστικού, θέση μία (1) 
με βαθμό Δ-Α 

β) Κλάδος ΤΕ Βρεφονηπιοκόμων, θέσεις πέντε (5) με 
βαθμό Δ-Α 

Γ. Κλάδος ΔΕ Δευτεροβάθμιας εκπαίδευσης 
α) Κλάδος ΔΕ 8 Βοηθών Βρεφοκόμων Παιδοκόμων, θέ¬ 
σεις τρεις (3) με βαθμό Δ-Α 
β) Κλάδος ΔΕ29 Οδηγών, θέση μία (1) με βαθμό Δ-Α. 
γ) Κλάδος ΔΕ 32 Μαγείρων, θέση μία (1) με βαθμό Δ-Α 
Δ. Θέσεις ΥΕ Βοηθητικού Προσωπικού 
α) Κλάδος ΥΕ 14 Βοηθητικού Προσωπικού (Βοηθός μα¬ 
γείρου), μια (1) θέση με βαθμό Ε-Α. 

β) Κλάδος ΥΕ 16 Προσωπικού Καθαριότητας, θέσεις 
δύο (2) με βαθμό Ε-Α 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) Κλάδος ΤΕ Βρεφονηπιοκόμων θέση μία (1) 
β) Κλάδος ΥΕ14 Μαγείρων θέση μία (1) 
γ) Κλάδος ΥΕ16 Προσωπικό Καθαριότητας θέση μία (1) 
Γ ΕΠΟΧΙΑΚΟ ΠΡΟΣΩΠΙΚΟ 

Α) Κλάδος ΥΕ 16 Προσωπικό Καθαριότητας θέσεις δύο (2) 
Β) Κλάδος ΥΕ14 Βοηθητικό προσωπικό (βοηθός μαγεί¬ 
ρου) θέσεις 1 

Άρθρο 7 

Προϊστάμενοι Υπηρεσιακών Μονάδων 

1. Προϊστάμενος της Διεύθυνσης του Παιδικού και Βρε¬ 
φονηπιακού Σταθμού επιλέγεται από τους Κλάδους ΠΕ 
Νηπιαγωγών και ΤΕ Βρεφονηπιοκόμων 

2. Προϊστάμενος του Τμήματος Προσχολικής Αγωγής 
επιλέγεται από τους Κλάδους ΠΕ Νηπιαγωγών και ΤΕ 
Βρεφονηπιοκόμων 

3. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του Κλάδου ΤΕ 17 Διοικητικού - 
Λογιστικού 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο ΝΠΔΔ ανεξαρτήτως σχέσεως ερ¬ 
γασίας καθώς και ορισμένο επιπλέον αριθμό θέσεων για 
την κάλυψη των υφισταμένων και μελλοντικών αναγκών 
των Υπηρεσιών του ΝΠΔΔ. 

Η κατανομή του προσωπικού στις Διευθύνσεις - Τ ρήμα¬ 
τα γίνεται πάντοτε με απόφαση του Προέδρου του Διοι¬ 
κητικού Συμβουλίου του ΝΠΔΔ, ανάλογα με τις ανάγκες 
των υπηρεσιών, τα προσόντα των υπαλλήλων, την πείρα 

και τις γνώσεις αυτών σε ειδικά αντικείμενα, κατά την 
οποία κατανομή θα εξετάζονται και τυχόν ειδικές ανάγκες 
των υπαλλήλων (μητέρες ανηλίκων τέκνων, έγκυες γυναί¬ 
κες, τόπος διαμονής κλπ). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση του Προέδρου του Διοικητικού Συμ¬ 
βουλίου, οι κρινόμενοι από το Υπηρεσιακό Συμβούλιο 
υπάλληλοι αναπληρούμενοι σε περίπτωση απουσίας 
τους ή κωλύματος απότον κατά βαθμό αρχαιότερο υπάλ¬ 
ληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του ΝΠΔΔ. 

Από την ψήφιση του παραπάνω Οργανισμού Εσωτερι¬ 
κής προκαλείται δαπάνη σε βάρος του προϋπολογισμού 
οικ. έτους 2002 του Παιδικού και Βρεφονηπιακού Σταθ¬ 
μού του Δήμου Χερσονήσου, ο οποίος ενισχύεται από 
τους ΚΑΠ, τροφεία κλπ, το ύψος της οποίας δεν μπορεί να 
υπολογιστεί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ηράκλειο, 4 Σεπτεμβρίου 2002 

Με εντολή Γενικού Γραμματέα Περιφέρειας 
Ο Γενικός ΔιευθυντήςΠεριφέρειας 
ΜΗΝΑΣ ΑΝΤΩΝΑΚΑΚΗΣ 

-♦- 

(7) 

Ελάχιστο ύψος του μετοχικού κεφαλαίου των Ανωνύμων 
Εταιρειών Επενδύσεων Χαρτοφυλακίου (ΑΕΕΧ). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 5/249/25.7.2002) 

Αφού έλαβε υπόψη: 

1. Την παράγραφο 2 του άρθρου 1 και την παράγραφο 
1(α)του άρθρου 78του Ν. 1969/1991 «Εταιρείες Επενδύ¬ 
σεων Χαρτοφυλακίου, Αμοιβαία Κεφάλαια, διατάξεις εκ¬ 
συγχρονισμού και εξυγίανσης της κεφαλαιαγοράς και άλ¬ 
λες διατάξεις» (ΦΕΚ Α' 167) όπως ισχύει. 

2. Την απόφαση 12/177/7.12.1999 του Διοικητικού Συμ¬ 
βουλίου της Επιτροπής Κεφαλαιαγοράς «Αναπροσαρμο¬ 
γή του ελάχιστου ύψους του μετοχικού κεφαλαίου των 
Ανωνύμων Εταιριών επενδύσεων Χαρτοφυλακίου (ΑΕ¬ 
ΕΧ)» (ΦΕΚ Β'2203). 

3. Το άρθρο 29(α) του Ν. 1558/1985 «Κυβέρνηση και Κυ¬ 
βερνητικά Όργανα» όπως προστέθηκε με το άρθρο 27 
του Ν. 2081/1992 (ΦΕΚΑ' 152). 

4. Το γεγονός ότι από την 1η Ιανουάριου 2002 το Ευρώ 
αντικατέστησε τη δραχμή ως νόμισμα της Χώρας, σύμ¬ 
φωνα με τις διατάξεις των Κανονισμών 1103/97, 974/98 
και 2866/98 του Συμβουλίου της Ευρωπαϊκής Ένωσης 
όπως ισχύουν και του Ν. 2842/2000 «Λήψη συμπληρωμα¬ 
τικών μέτρωνγια την εφαρμογή των Κανονισμών 1103/97, 
974/98 και 2866/98 του Συμβουλίου όπως ισχύουν σχετι¬ 
κά με την εισαγωγή του Ευρώ» (ΦΕΚ Α' 207), αποφασίζει 
ομόφωνα: 

Αντικαθίσταται η παράγραφος 1 της απόφασης 12/177/ 
7.12.1999 του Διοικητικού Συμβουλίου της Επιτροπής Κε¬ 
φαλαιαγοράς ως εξής: 

«1. Το ελάχιστο ύψος του μετοχικού κεφαλαίου των 
Ανωνύμων Εταιριών Επενδύσεων Χαρτοφυλακίου ορίζε¬ 


ται σε πέντε εκατομμύρια οκτακόσιες εβδομήντα χιλιά¬ 
δες Ευρώ (5.870.000 Ευρώ) ολοσχερώς καταβεβλημέ¬ 
νο». 

Από τις διατάξεις της παρούσας δεν προκαλείται δαπά¬ 
νη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

( 8 ) 

Ελάχιστο ύψος του μετοχικού κεφαλαίου των Ανωνύμων 
Εταιρειών Διαχείρισης Αμοιβαίων Κεφαλαίων (ΑΕ- 
ΔΑΚ) και του αρχικού ενεργητικού Αμοιβαίου Κεφα¬ 
λαίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 6/249/25.7.2002) 

Αφού έλαβε υπόψη: 

1. Την παράγραφο 4(α) του άρθρου 17α, την παράγρα¬ 
φο 2 του άρθρου 26 και την παράγραφο 1 (α) του άρθρου 
78 του Ν. 1969/1991 «Εταιρίες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγίανσης της κεφαλαιαγοράς και άλλες διατάξεις» 
(ΦΕΚΑ' 167) όπως ισχύει. 

2. Τις αποφάσεις 6/68/20.2.1996 και 10/193/23.6.2000 
του Διοικητικού Συμβουλίου της Επιτροπής Κεφαλαιαγο¬ 
ράς «Αναπροσαρμογήτου ελάχιστου ύψουςτου μετοχικού 
κεφαλαίου των Ανωνύμων ΕταιριώνΔιαχείρισης Αμοιβαίων 
κεφαλαίων και του ελάχιστου ενεργητικού του αμοιβαίου 
κεφαλαίου» και «Αναπροσαρμογή του ελάχιστου ύψους 
του μετοχικού κεφαλαίου των Ανωνύμων Εταιρειών Διαχεί¬ 
ρισης Αμοιβαίων Κεφαλαίων (ΑΕΔΑΚ)» αντίστοιχα. 

3. Το άρθρο 29(α) του Ν. 1558/1985 «Κυβέρνηση και Κυ¬ 
βερνητικά Όργανα» όπως προστέθηκε με το άρθρο 27 
του Ν. 2081/1992 (ΦΕΚΑ' 152). 

4. Το γεγονός ότι απάτην 1η Ιανουάριου 2002 το Ευρώ 
αντικατέστησε τη δραχμή ως νόμισμα της Χώρας, σύμ¬ 
φωνα με τις διατάξεις των Κανονισμών 1103/97, 974/98 
και 2866/98 του Συμβουλίου της Ευρωπαϊκής Ένωσης 
όπως ισχύουν και του Ν. 2842/2000 «Λήψη συμπληρωμα¬ 
τικών μέτρων για την εφαρμογή των Κανονισμών 1103/97, 
974/98 και 2866/98 του Συμβουλίου όπως ισχύουν σχετι¬ 
κά με την εισαγωγή του Ευρώ» (ΦΕΚ Α' 207), αποφασίζει 
ομόφωνα: 

1. Αντικαθίσταται η παράγραφος 1 της απόφασης 10/ 
193/23.6.2000 του Διοικητικού Συμβουλίου της Επιτρο¬ 
πής Κεφαλαιαγοράς ως εξής: 

«1. Το ελάχιστο ύψος του μετοχικού κεφαλαίου των Ανω¬ 
νύμων Εταιρειών Διαχείρισης Αμοιβαίων Κεφαλαίων ορί¬ 
ζεται σε ένα εκατομμύριο εκατόν εβδομήντα πέντε χιλιά¬ 
δες Ευρώ (1.175.000 Ευρώ) ολοσχερώς καταβεβλημένο». 

2. Αντικαθίσταται το εδάφιο (β) της απόφασης 6/68/ 
20.2.1996 του Διοικητικού Συμβουλίου της Επιτροπής Κε¬ 
φαλαιαγοράς ως εξής: 

«β) Το ελάχιστο ποσό του αρχικού ενεργητικού του 
αμοιβαίου κεφαλαίου ορίζεται σε ένα εκατομμύριο εκα¬ 
τόν εβδομήντα πέντε χιλιάδες Ευρώ (1.175.000 Ευρώ). 

Από τις διατάξεις της παρούσας δεν προκαλείται δαπά¬ 
νη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

(9) 

Ελάχιστο ύψος του μετοχικού κεφαλαίου των Ανωνύμων 
Εταιρειών Επενδύσεων σε Ακίνητη Περιουσία (ΑΕΕΑΠ). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

(Απόφαση 7/249/25.7.2002) 

Αφού έλαβε υπόψη: 

1. Την παράγραφο 2 του άρθρου 21 του ν. 2778/1999 
«Αμοιβαία Κεφάλαια Ακίνητης Περιουσίας-Εταιρείες 
Επενδύσεων σε Ακίνητη Περιουσία και άλλες διατάξεις» 
(ΦΕΚ Α' 295) όπως ισχύει. 

2. Το άρθρο 29(α) του Ν. 1558/1985 «Κυβέρνηση και Κυ¬ 
βερνητικά Όργανα» όπως προστέθηκε με το άρθρο 27 
του Ν. 2081/1992 (ΦΕΚΑ' 152). 

3. Το γεγονός ότι από την 1η Ιανουάριου 2002 το Ευρώ 
αντικατέστησε τη δραχμή ως νόμισμα της Χώρας, σύμφω¬ 
να με τις διατάξεις των Κανονισμών 1103/97, 974/98 και 
2866/98 του Συμβουλίου της Ευρωπαϊκής Ένωσης όπως 
ισχύουν και του Ν. 2842/2000 «Λήψη συμπληρωματικών 
μέτρων για την εφαρμογή των Κανονισμών 1103/97,974/98 
και 2866/98 του Συμβουλίου όπως ισχύουν σχετικά με την 
εισαγωγή του Ευρώ» (ΦΕΚΑ'207), αποφασίζει ομόφωνα: 

Το ελάχιστο ύψος του μετοχικού κεφαλαίου των Ανωνύ¬ 
μων Εταιρειών Επενδύσεων σε Ακίνητη Περιουσία ορίζε¬ 
ται σε είκοσι εννέα εκατομμύρια τριακόσιες πενήντα χιλιά¬ 
δες Ευρώ (29.350.000 Ευρώ) ολοσχερώς καταβεβλημένο. 

Από τις διατάξεις της παρούσας δεν προκαλείται δαπά¬ 
νη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


( 10 ) 

Ελάχιστο ύψος του αρχικού ενεργητικού του αμοιβαίου 
κεφαλαίου ακίνητης περιουσίας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 8/249/25.7.2002) 

Αφού έλαβε υπόψη: 

1. Την παράγραφο 2(α) του άρθρου 5 του Ν. 2778/1999 
«Αμοιβαία Κεφάλαια Ακίνητης Περιουσίας-Εταιρείες 
Επενδύσεων σε Ακίνητη Περιουσία και άλλες διατάξεις» 
(ΦΕΚΑ' 295) όπως ισχύει. 

2. Το άρθρο 29(α) του Ν. 1558/1985 «Κυβέρνηση και Κυ¬ 
βερνητικά Όργανα» όπως προστέθηκε με το άρθρο 27 
του Ν. 2081/1992 (ΦΕΚΑ' 152). 

3. Το γεγονός ότι από την 1η Ιανουάριου 2002 το Ευρώ 
αντικατέστησε τη δραχμή ως νόμισμα της Χώρας, σύμ¬ 
φωνα με τις διατάξεις των Κανονισμών 1103/97, 974/98 
και 2866/98 του Συμβουλίου της Ευρωπαϊκής Ένωσης 
όπως ισχύουν και του Ν. 2842/2000 «Λήψη συμπληρωμα¬ 
τικών μέτρων για την εφαρμογή των Κανονισμών 1103/97, 
974/98 και 2866/98 του Συμβουλίου, όπως ισχύουν σχετι¬ 
κά με την εισαγωγή του Ευρώ» (ΦΕΚ Α' 207), αποφασίζει 
ομόφωνα: 

Το ελάχιστο ύψος του αρχικού ενεργητικού του αμοι¬ 
βαίου κεφαλαίου ακίνητης περιουσίας ορίζεται σε είκοσι 
εννέα εκατομμύρια τριακόσιες πενήντα χιλιάδες Ευρώ 
(29.350.000 Ευρώ). 

Από τις διατάξεις της παρούσας δεν προκαλείται δαπά¬ 
νη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




